צבי לוריא

צבי לוּרְיֵא (1 ביוני 1906, לודז', פולין – 21 במאי 1968, ישראל) היה פעיל ציוני, ממייסדי הקיבוץ הארצי השומר הצעיר, חבר קיבוץ עין שמר; חבר ההנהלה הציונית וראש מחלקת הארגון בהנהלת הסוכנות היהודית; ממייסדי מפ"ם, חבר מזכירות המפלגה והוועדה המדינית; חבר אספת הנבחרים הרביעית מטעם חזית השמאל, חבר הוועד הלאומי, חבר מועצת המדינה הזמנית ומחותמי מגילת העצמאות.
ממקימי "קול ישראל" ומנהלה הראשון, עד 1948.

קורות חיים
לוריא למד בגימנסיה יבנה בלודז' ואחר כך החל ללמוד באוניברסיטאות ורשה ווינה. בספטמבר 1925 עלה לארץ ישראל, הצטרף לקבוצת השומר הצעיר בעין גנים והקים עמה את קיבוץ עין שמר בשנת 1927. עם הקמת הקיבוץ הארצי באפריל 1927 נבחר לוועדת תרבות וחינוך שלה.

ב-1931 נישא לגוטה לבית מרקובסקי. היה אב ליובל, עמי, רות.

צבי לוריא נפטר בשנת 1968, בעודו עוסק בהכנות לקראת הקונגרס הציוני ה-27.
נקבר בעין שמר.

כתביו
 צבי לוריא ז"ל: מדבריו תשכ"ז–תשכ"ח, ירושלים: המחלקה לארגון של ההסתדרות הציונית העולמית, תשכ"ח. (לקט מאמרים והרצאות של לוריא מחודשי חייו האחרונים, מוגש לצירי הקונגרס הציוני הכ"ז.)
 חיים של שרות (ערך: צבי זהר), ירושלים: הספרייה הציונית על יד הנהלת ההסתדרות הציונית: בשיתוף עם ספרית פועלים, תשל"א. (מבחר מביטוייו הפובליציסטיים-ספרותיים)

קישורים חיצוניים

 
 
  (עם פטירתו)

הערות שוליים

ישראלים ילידי פולין
אנשי העלייה הרביעית
ציונים סוציאליסטים
מייסדי קיבוצים
בוגרי השומר הצעיר
חברי מועצת המדינה הזמנית מטעם מפ"ם
חותמי מגילת העצמאות
חברי הוועד הלאומי
חברי הנהלת הסוכנות היהודית
אישים שהשתתפו בוועידות הקונגרס הציוני העולמי
חברי אספת הנבחרים הרביעית
עין שמר: אישים
אישים הקבורים בעין שמר
ישראלים שנולדו ב-1906
ישראלים שנפטרו ב-1968